open-index/open-wikipedia-markdown huggingface dataset:
Ernstbrunn

**Ernstbrunn** on vald (*Marktgemeinde*) Austrias Alam-Austria liidumaal Korneuburgi ringkonnas. 26,99 % valla territooriumist on kaetud metsaga.

Linnusest sai Sinzendorfi krahvide Ernstbrunni haru asukoht 1592. aastal. Pärast viimase Sinzendorfi surma 1822. aastal päris selle valitsevate Reussi vürstide Köstritzi haru, kelle perekonna peamiseks elukohaks on see tänaseni.

## Viited
Tamale

**Tamale** (hispaania keeles ***tamal***) on Mesoameerika roog, kuum maisikakk tavaliselt liha ja tšilliga. Täpsemalt on tamale maisikoortes või banaanilehtedes aurutatud spetsiaalselt töödeldud mais *[[masa (toit)|masa]]*. Ümbris visatakse kas enne söömist ära või kasutatakse seda taldrikuna. Tamalesse pannakes näiteks liha, juustu, puuvilju, köögivilju, vürtsi ja tšillit.

## Vaata ka
* Ada (roog)
* Lepet
* Lūʻau (roog)
* Botok
* Hallaca
* Humita
* Sealiharoogade loend
* Täidetud roogade loend
* Pamonha
* Pasteles
* Pepes
* Suman (roog)
* Kenkey
* Zongzi

## Viited
Gascoyne

**Gascoyne** on üks Lääne-Austraalia osariigi üheksast halduspiirkonnast. 

See asub Lääne-Austraalia loodeosas ja koosneb Carnarvoni, Exmouthi, Shark Bay ja Upper Gascoyne'i maakonnast. Gascoyne'il on umbes 600 km India ookeani rannikut ja ulatub umbes 500 km sisemaale. Regiooni pindala on 135 073,8 km2, mille hulka kuuluvad ka halduspiirkonna saared.

Gascoyne'is on osariigi piirkondadest madalaim rahvaarv – umbes 9200 inimest. Enamik elanikest on Austraalias sündinud mitteaborigeenid. Veidi üle poole elab Carnarvonis, kus aborigeenid moodustavad 18% elanikkonnast.

## Viited
Koondostutellimus

**Koondostutellimus** (ingl.k. *blanket order; blanket purchase order)* on tellimus, millega ostja teeb tarnijale tellimuse või sõlmib ostulepingu teatud ajavahemiku kestel vajatavate kaupade ostuks. Tarnija tarnib kaupu mitme tarnena vastavalt ostja tarnegraafikule või nõudetellimustele. Selle asemel, et teha iga tarnepartii kohta eraldi ostutellimus, ostetakse kaupu ühe ostutellimusega. 

Standardsete ning enamkasutatavate ja unifitseeritud tooteartiklite osas lepitakse kokku ostuperiood ja ostetavad kogused. Samuti on võimalik raamlepinguga leppida kokku raamistik ja reeglid, mis määravad hinna arvutamise alused. Läbirääkimistel hindavad ostja ja tarnija tootegrupi iga tooteartikli eeldatavat nõudlust. Kokku lepitakse hinnaalandused kogustelt, kvaliteedinõuded, tarneajad jms. Kui varem pole tarnijalt ostetud, võetakse läbirääkimistel aluseks materjalide prognoositud aastavajadus. Koondostutellimuse mõlemapoolse aktsepteerimisega lepivad ostja ja tarnija kokku tingimused materjalide tarneteks, mis toimuvad tavaliselt kokkulepitud ajavahemike tagant. Kui nõudlus peaks vahepeal muutuma, muudetakse tarnegraafikut. 

Koondostutellimus jääb aktiivseks kokkulepitud ajaks, mis on tavaliselt pool aastat või aasta. Kui tarnija ei suuda tagada nõutavat tarnekindlust või toodete/teenuste kvaliteeti, jätab ostja endale üldjuhul ühepoolselt õiguse koondostutellimus tühistada. Suurem osa ostjaist jätab endale lepinguga õiguse tühistada tellimus lühikese etteteatamisajaga.  

Koondostutellimuse peamine ülesanne on minimeerida ostutöötajate ajakulu tellimuste vormistamisel ja muuta ostutegevus tõhusaks. Ostulepinguga sätestatakse ka konkreetsed ettevõtte töötajad, kellel õigus neid tellimusi esitada. Lepingu järelevalvet teeb ja üldvastutajaks jääb seejuures ostuosakonna töötaja. 

## Viited
Ostutellimus

**Ostutellimus** (ingl.k. *purchase order* – PO) on dokument, millega ostja avaldab soovi soetada tarnijalt konkreetseid tooteartikleid määratud kogustes, (määratletud) kokkulepitud tingimustel (hinnad, tarnetähtaeg, maksetähtaeg jms) või soovib, et talle osutatakse teatud teenuseid varem kokku lepitud mahus ja tingimustel. Ostutellimus on äridokument ja esimene ostupakkumus, mille edastab ostja müüjale ja mis sisaldab täpset infot soetatavate toodete ja/või teenuste kohta. 

Ostutellimus sisaldab sooritatava ostu kohta olulist informatsiooni, nagu täpne tootenimetus ja toote artiklikood (vajadusel), ostukogus, ostuhind, soovitud või kokku lepitud tarneaeg ehk tellimuse täitmise tähtaeg, tarneviis, tarnekoht, ostutellimuse number ja tellimuse esitamise kuupäev. Vajaduse korral lisatakse tellimusele toote spetsifikatsioon, kvaliteedinõuded jms.  

Ostutellimus on ostuvaldkonna oluline dokument, mis määrab organisatsiooni suhte tarnijaga. Sel põhjusel on ostutellimus suhteliselt sarnane ostulepinguga. Tellimust koostades ostja justkui koostaks lepingut ja kirjutaks siis sellele omalt poolt alla. Pärast seda, kui müüja on ostutellimuse aktsepteerinud ja saatnud ostjale tellimuskinnituse, on ta justkui allkirjastanud ostulepingu. Kui müüja aktsepteerib tellimuse, aktsepteerib ta ühtlasi ka kõik selle tingimused

Need peavad sisaldama üksikasjalikku infot ostetava kauba või teenuse kohta, ostetavat kogust, toodete hindu ja summaarset hinda, kvaliteedi kirjeldust ning tarne- ja maksetingimusi. Kirjas peab olema tarneaeg, tarnekoht, tarneviis või tarneklausel. Maksetingimused võivad määrata, et kauba eest tuleb tasuda ettemaksuga või antakse tasumiseks maksetähtaeg, ning tuuakse välja.

## Vaata ka
*eeltellimus

## Viited
Laboriliha

**Laboriliha** (ka tehisliha, kunstliha, kultiveeritud liha; inglise *cultured meat*) on looma tüvirakkudest tehistingimustes kasvatatud ja toodetud liha. Laboriliha ei ole liha taimne alternatiiv, vaid loomsel valgul põhinev lihasrakkude mass.

Laboriliha tööstuslik tootmine aitaks vähendada lihatootmise negatiivset keskkonnamõju (väiksem kasvuhoonegaaside heide ja haritava maa vajadus toidutootmises).

## Viited
Voorusepistemoloogia

**Voorusepistemoloogia** on epistemoloogia teooriate kogum, milles toetutakse episteemilise vooruse ehk  intellektuaalse vooruse mõistele.

Vooruse epistemoloogia kujundati vastukaaluks W. Quine'i naturaliseeritud epistemoloogiale.

## Välislingid

*IEP: Virtue Epistemology
* Stanford EP: Virtue Epistemology
*PhilP:  Virtue Epistemology
Tupepõletik

**Tupepõletik** ehk **vaginiit** on infektsioon, mis võib põhjustada sügelust, põletust, valu, eritist ja halba lõhna tupes. Need sümptomid on sagedasimad kaebused, millega tupepõletikku põdevad naised naistearsti poole pöörduvad. Tupepõletike tüüpe on mitmeid, millest igaühel on oma põhjus, sümptomid ja ravi. Ravimata tupepõletik võib olla raseduse ajal risk lootele ja enneaegsele sünnitusele.

## Viited
Ökomodernism

**Ökomodernism** on keskkonnafilosoofia, mis väidab, et tehnoloogiline areng aitab kaitsta keskkonda ja parandada inimeste heaolu.

## Kirjeldus

Ökomodernism hõlmab loomulike loodushüvede asendamist energia, tehnoloogia ja sünteetiliste lahendustega, selleks et vähendada mõju keskkonnale.

Ökomodernistid usuvad, et inimtegevuste – eriti põllumajanduse, metsanduse ja asustuse intensiivistamine on võti inimarengu lahtisidumiseks keskkonnamõjudest. Nad usuvad, et nii kasutavad inimesed vähem maad ja sekkuvad vähem loodustegevusse. Need sotsiaalmajanduslikud ja tehnoloogilised protsessid on majanduse moderniseerimise ja keskkonnakaitse seisukohalt kesksel kohal. Üheskoos võimaldavad need inimestel leevendada kliimamuutusi, säästa loodust ja leevendada ülemaailmset vaesust.

## Ökomodernistlik manifest

2015. aasta aprillis avaldas 18 ökomodernisti ühiselt Ökomodernistliku Manifesti. Avaldajate hulgas on nii professorid kuulsatest ülikoolidest nagu Harvard ja Jadavpur kui teadlased Breakthrough Instituudist ja Long Now Sihtasutusest.

Manifestiga tahavad nad selgitada ökomodernistliku liikumise põhimõtteid: "Me kinnitame üht kauaaegset keskkonnaideaali, et inimkond peab vähendama oma mõju keskkonnale, et teha rohkem ruumi loodusele, samas kui me lükkame tagasi idee, et inimühiskonnad peavad olema kooskõlas loodusega, et vältida majanduslikku ja ökoloogilist kokkuvarisemist."

## Viited
2023. aasta ujumise lühiraja Euroopa meistrivõistlused

**26. [[Ujumise lühiraja Euroopa meistrivõistlused|Euroopa meistrivõistlused lühiraja ujumises]]** toimusid 5.–10. detsembril 2023 Rumeenias Bukaresti eeslinnas Otopenis.

## Eestlaste osalemine
Eestit esindasid Rumeenias Daniel Zaitsev, Ralf Tribuntsov, Maria Romanjuk, Kregor Zirk, Eneli Jefimova, Alex Ahtiainen, Aleksa Gold ja Mariangela Boitšuk.

## Tulemused
### Mehed
#### 50 m vabalt
#### 100 m vabalt
#### 200 m vabalt
#### 400 m vabalt
#### 1500 m vabalt
#### 50 m selili
#### 100 m selili
#### 200 m selili
#### 50 m rinnuli
#### 100 m rinnuli
#### 200 m rinnuli
#### 50 m liblikat
#### 100 m liblikat
#### 200 m liblikat
#### 100 m kompleksi
#### 200 m kompleksi
#### 400 m kompleksi
#### 4x50 m vabalt
#### 4x50 m kompleksi
### Naised
#### 50 m vabalt
#### 100 m vabalt
#### 200 m vabalt
#### 400 m vabalt
#### 1500 m vabalt
#### 50 m selili
#### 100 m selili
#### 200 m selili
#### 50 m rinnuli
#### 100 m rinnuli
	 	
Finaal: 6. detsember
Osavõtjaid: 32
**[[Ujumise maailmarekordid|Maailmarekord]]:** **1.02,36** (2013) Rūta Meilutytė,  
..........................................(2014).Alia Atkinson,  
**[[Ujumise Euroopa rekordid|Euroopa rekord]]:** **1.02,36** (2013) Rūta Meilutytė,  
**[[2021. aasta ujumise lühiraja Euroopa meistrivõistlused#100 m rinnuli 2|Euroopa meister 2021]]:** **1.04,01** Martina Carraro, 
Ametlikud tulemused: Finaal


#### 200 m rinnuli
#### 50 m liblikat
#### 100 m liblikat
#### 200 m liblikat
#### 100 m kompleksi
#### 200 m kompleksi
#### 400 m kompleksi
#### 4x50 m vabalt
#### 4x50 m kompleksi

## Välislingid

*EM-i ametlik koduleht
Antrozooloogia

**Antrozooloogia** (ingl k *anthrozoology*, *human-non-human-animal studies*) on teadusharu, mis uurib inimese-looma sidet ja interaktsioone ning nende mõju kummalegi osapoolele. 

Multidistsiplinaarse uurimisvaldkonnana on antrozoloogia tihedalt seotud antropoloogia, etoloogia, meditsiini, psühholoogia, veterinaarmeditsiini ja zooloogiaga. Hõlmates mitmeid erialasid ja valdkondi, on ka materjalikäsitlus mitmekesine. Näiteks võib antrozooloogia raames uurida inimeste suhtumist loomadesse, lemmikloomade mõju inimese tervisele ja heaolule, aga ka loomade kujutamist kunstis ja kirjanduses, loomade sümboolseid tähendusi erinevates kultuurides jne.

## Viited
Krakovi vorst

**Krakovi vorst** (poola keeles *kiełbasa krakowska*) on Poolast pärit vorst (*[[kielbasa]]*). Vorsti nimi tuleb 16. sajandi lõpuni Poola-Leedu pealinnaks olnud Krakówi nimest. Krakovi vorsti valmistatakse sealiha lõikudest, mida maitsestatakse musta pipra, pimendi, koriandri ja küüslauguga ning pannakse kesta ja suitsutatakse.

Aastal 2018 sai Krakovi vorst Euroopa Liidu ja Suurbritannia garanteeritud traditsioonilise toote tähise.

## Vaata ka
* Rookworst

## Viited
Maimets

**Maimets** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Maimets 31 inimesel: 16 mehel ja 15 naisel. Perekonnanimede levikult oli Maimets meeste puhul 7973. kohal ja naiste puhul 9247. kohal. Kõige levinum oli perekonnanimi Maimets vanuserühmas 65–69, kus neid on 10 000 elaniku kohta 0,68. Perekonnanime Maimets kandja oli keskmiselt 45 aasta vanune

Nimede eestistamisel võeti perekonnanimi Maimets aastatel 1936–1938 neljal korral uueks nimeks isikute poolt, kes varem kandsid nimesid Eisenberg (2), Mihkelson ja Mirjam.	

## Nime kandjaid
*Matti Maimets, eesti arst (1956–) 
*Olev Maimets, Tartu Ülikooli anatoomia õppejõud (1929–1996) 
*Olev Maimets, väliseesti insener (1951–)
*Riho Esko Maimets, eesti helilooja (1988–) 
*Toivo Maimets, eesti bioloog ja poliitik (1957–)
*Kaire Maimets-Volt, eesti muusikateadlane (1977–)

## Viited

## Välislingid
*
Operatsioon Moked

**Operatsioon Moked** (heebrea keeles מבצע מוקד, *Mivtza Moked*; ehk **Operatsioon Fookus**, vahel **Siinai õhulöök**) oli Iisraeli õhurünnak kuuepäevase sõja alguses aastal 1967. Kindralmajor Mordechai Hodi juhitud Iisraeli õhuväe rünnak algas 5. juunil 1967 kell 07.45 ning sellega hävitati enamik Egiptuse õhuväest. Sellele järgnesid Süüria ja Jordaania õhuvägede löögid Iisraelile, pärast mida pommitas Iisrael lennubaase ka Süürias ja Jordaanias. Pealelõunaks olid Egiptuse, Jordaania ja Süüria õhuväed, kokku ligi 450 lennukit, sisuliselt hävitatud. Lisaks tehti kogu kuuepäevase sõja ajaks kasutuskõlbmatuks 18 Egiptuse lennuvälja. Operatsiooni Moked peetakse üheks ajaloo edukaimaks õhukampaaniaks.

## Allikad
*
*Danni Shalom, *Like A Bolt Out of the Blue: How the Arab Airforces were destroyed in the Six-Day War*, BAVIR – Aviation Publications, 2002, 650 pages, hardcover.
*Oren, Michael B. *Six Days of War: June 1967 and the Making of the Modern Middle East*  New York: Oxford University Press, 2002.
*Samuel M. Katz *Israel's Air Force*; The Power Series. Motorbooks International Publishers & Wholesalers, Osceola, WI. 1991.

## Välislingid
*Iisraeli õhuväe koduleht – Kuuepäevane sõda
* Operatsioon Moked: Võidukas õhulöök
*
*
Ruusmäe järv

**Ruusmäe järv** (ka *Rogosi järv*, *Rogasi järv*, *Hainjärv*) on looduslik järv Eestis Rõuge vallas Ruusmäe külas. Järve pindala on 5,1 hektarit, pikkus 390 m ja laius 150 m.

## Viited
Poliitikavõrgustik

**Poliitikavõrgustik** (inglise keeles *policy network*) on poliitika kujundamises osalev kogum avalikke ja eratoimijaid, kes on omavahel vastastikuses sõltuvuses, et saavutada kindlaid aga teineteisest sõltuvaid eesmärke. Erinevate toimijate vastastikune sõltuvus seisneb üksteisele relevantse informatsiooni, ekspertteadmiste ja lisaressursside andmises. Poliitikavõrgustikud osalevad tihti poliitikate ettevalmistamises ja rakendamises, andes valitsustele nõu ja väärtuslikke ressursse.

## Viited
Diletant

**Diletant** (itaalia keelest *dilettante,* ladina keelest *dēlectāre*) on küllaldase ettevalmistuseta asjaarmastaja; inimene, kes pealiskaudselt ja küündimatult tegeleb kunsti või teadusega. Diletant on amatöör, kes teeskleb, et on väga teadlik; isik, kes tunneb või näib olevat mingist teemast huvitatud, kuid kelle arusaam sellest pole kuigi sügav ega tõsine. Nii näiteks teesklevad amatöörsportlased, et on professionaalid, kes võtavad oma spordialaga tegelemise eest raha, aga tegelikult ei ole seda. Diletant on keegi, kes käsitleb kunsti või teadust pigem ajaviitena kui tõsise ja põhjaliku uurimise objektina. Mõistet diletant kasutatakse pigem negatiivses vormis. 

## Ajalugu
Termini “diletant” tähendus on muutunud, kuid algselt laenati see itaalia keelest 1700.aastate keskel. Algselt tähendas see kunstiarmastajat, kuid hakkas omandama negatiivset kallakut, kuna idee teha midagi professionaalselt võimendus 18. sajandil. Diletant oli pelgalt kunstiarmastaja, mitte see, kes tegi seda professionaalselt.

See sõna on laenatud itaalia sõnast “dilettante”, mis tähendab kunstide armastajat, mis omakorda pärineb ladinakeelsest verbist “delectare”, mis tähendab rõõmu või naudingut nautima. Alguses kandis ingliskeelne sõnakasutus positiivset varjundit. itaaliakeelsest sõnast, kuid sajandi jooksul oli negatiivne tähendus välja kujunenud.

18. sajandi teiseks pooleks oli sõna diletant täielikult angliseerunud, nagu võib näha Allan Ramsay 1781. aasta teosest, kus kommenteeriti massirahutus tegureid kasutades selleks kirjaniku nime “Diletant seaduses ja poliitikas”. See viitab sellele, et sõna ei olnud veel omandanud oma negatiivset varjundit, end diletandiks nimetades viitas Ramsay lihtsalt sellele, et ta ei ole professionaalne jurist, vaid pigem maalikunstnik, kes tegeles õiguse ja poliitikaga.

## Society of Dilettanti
Rühm inglise aadlikke ja härrasmehi asutas Society of Dilettanti umbes 1734. aastal Londonis söögiklubina Briti härrasmeestele (täpset asutamiskuupäeva ei fikseeritud – protokolle peeti seltsi kohta alles 1736. aastal). Kogukond koosnes meestest, kes olid teinud mandri "suure ringreisi", mis oli pikendatud reis Itaaliasse kultuurilise rikastamise eesmärgil. Diletandid ühendasid lõbu antiikaja uurimisega, nad olid vaimustunud Euroopa kultuurist ja antiikesemetest, eriti Itaalia omadest. Nende eesmärk oli edendada selle kultuuri väärtustamist Inglismaal, sealhulgas tuua huvipakkuvad objektid Inglismaale tagasi. Nad sponsoreerisid arheoloogilisi ekspeditsioone, kogusid kuulsaid antiigikogusid ning tõstsid klassikalist kunsti ja arhitektuuri rafineeritud maitse ja stiili eeskujudena. Palju nende kaasa toodud materjali leidub muuseumides. 

## Viited
Henri Roos

**Henri Roos** (sündinud 14. juulil 1998) on Eesti murdmaasuusataja. 
## Saavutused
MM-debüüdi tegi 2019. aastal Seefeldis, kus sai sprindis 59. koha.

Henri on kahekordne Eesti meister 2022 (sprint ja 15 km eraldistart).  

2023. aastal tuli Eesti meistriks meeste 50 km ühisstardist klassikasõidus.

Võistles 2022. aasta Pekingi taliolümpiamängudel vabatehnikasprindis, kus sai parima eestlasena 41. koha, paarissprindis Martin Himmaga 11. koha, meeste 4x10 kilomeetri teatesõidus 15. koha ja meeste 15 kilomeetri klassikasõidus 70. koha.

Ta võitis Tartu suusamaratoni 2023. ja 2024. aastalning Alutaguse suusamaratoni 2023. aastal.

2023. aasta detsembris tuli Eesti meistriks vabatehnikasprindis.

## Isiklikku
Varem on tegelenud jalgpalliga Tallinna Kalevi ridades.

Omandanud põhihariduse Jüri Gümnaasiumis ja keskhariduse Tallinna Gustav Adolfi Gümnaasiumis. Lõpetas gümnaasiumi hõbemedaliga. 

Õpib Tallinna Tehnikaülikooli Tartu kolledžis ehitusinseneriks.

On läbinud kaitseväeteenistuse spordirühmas.

## Viited
Georg Pärnpuu

**Georg Pärnpuu** (7. mai 1909 Haapsalu – 6. veebruar 1985 Stockholm) oli eesti lauatennisist, sporditegelane ja -ajakirjanik.

Ta lõpetas 1926. aastal Tallinna Reaalkooli. Spordiga hakkas ta tegelema 1925. aastal, mängis lauatennist Ülemaalise Eesti Noorsoo Ühenduse Tallinna osakonna spordiklubis, võitis Eesti lahtistel lauatennisemeistrivõistlustel 1928. aastal meespaarismängus kuld- ja 1937. aastal hõbemedali. 

Pärnpuu oli Tallinna Spordipressi Klubi, Haapsalu Spordiseltsi Läänela ja poksiklubi Gong asutajaliige ning spordiajalehe Telegramm toimetaja. Ta kuulus Tenniseliidu pingpongisektsiooni, Jalgpalliliidu ja Raskejõustikuliidu juhatusse. Ta oli kommentaator 1932. aasta Los Angelese olümpiamängudel ja toimetas 1936. aastal Tallinna Spordipressi Klubi Olümpialehte. Ta tegutses ka spordiorganisaatori ja -kohtuniku ning kinooperaatorina.

Alates 1926. aastast töötas ta Päevalehe, hiljem Postimehe, Tallinna Teataja ja Rahvalehe toimetuses. Ta oli 1930. aastate teisest poolest kuni 1944. aastani Eesti kinodes näidatud filmide peamine subtiitritegija. 1944. aastal põgenes ta Rootsi, sealt 1947. aastal Prantsusmaale. 

Aastatel 1953–1959 oli ta ajalehe Stockholms-Tidningen Eestlastele ja 1959–1985 Eesti Päevalehe toimetaja.

## Viited
Heldur Tammesalu

**Heldur Jaan Tammesalu** (1936. aastani **Herbert Johannes Tamberg**; 8. juuli 1904 Tallinn – 28. august 1941 Tallinna laht) oli eesti metsasarvemängija. 

Tammesalu oli söögimajapidaja poeg. Ta lõpetas 1926. aastal Tallinna Reaalkooli ja 1933. aastal Tallinna Konservatooriumi, kus oli õppinud Jaan Tamme klassis. Seejärel õppis ta Tartu Ülikoolis õigusteadust. 

1924. aastast mängis ta mereväeorkestris, aastatel 1928–1941 Estonia teatris, suveorkestrites ja Jaan Tamme metsasarvekvartetis. Ta oli Eesti Kutsemuusikute Ühingu sekretär. 

Ta mobiliseeriti 22. augustil 1941 Punaarmeesse ja hukkus 6 päeva hiljem Tallinna lahel.

## Viited
Ingmar Krister Paplavskis

**Ingmar Krister Paplavskis** (sündinud 17. mail 1999 Tallinnas) on endine Eesti jalgpallur (väravavaht), kes on mänginud Eesti Premium liiga klubides Tallinna FC Flora, Viljandi JK Tulevik ja FC Kuressaare.

2023. aasta hooaja järel teatas Paplavskis, et lõpetab vigastuste tõttu mängijakarjääri.

## Klubikarjäär
### Tallinna FC Flora

## Koondisekarjäär
Paplavskis on mänginud Eesti U16, U17, U19, U21 koondistes kokku 20 mängu.

## Karjääri statistika
### Klubi

## Saavutused
### Meeskondlikud
;Tallinna FC Flora:
*Premium liiga: 2017, 2019, 2020, 2023
*Eesti karikas: 2020
*Eesti Superkarikas: 2020, 2020

;FC Nõmme United U17:
*U17 Eliitliiga: 2014, 2015

## Viited

## Välislingid
*
*
*Transfermarkti profiil
*Intervjuu | Karjääri lõpetanud Paplavskis vahetab jalgpalli ehitusvaldkonna vastu ja sihib kohta maailma tippülikoolis Soccernet, 13. detsember 2023
Heimo Hodanjonok

**Heimo Hodanjonok** (sündinud 3. veebruaril 1988 Tartus) on eesti klarnetimängija. 

Õppis koolis Heino Elleri nimeline Tartu Muusikakool (2007. aasta lend).

Juulis 2007 asus tööle klarnetimängijana asutusse Teater Vanemuine.

Detsembris 2023. aastal alustas sarjaga "24 Hommikut Heimziga" kus ta mängib omanimelist peaosa. Sarja lavastaja ja produtsent on Heimo ise nagu ka kostüümikunstnik, valguse operaator, meigikunstnik ja kaskadöör. 

**Lavarollid** 

Heimo astub alates 2023. aastast üles Vanemuise teatri laste kontsert-etenduses “Väike hommikumuusika”, kus ta osaleb klarnetimängija, laulja ja kapten Konkskäena. Lavastus pälvis ka Vanemuise teatri tiitli “Aasta produktsioon 2023”.
Budgie

**Budgie** oli Walesi rokkansambel, mis tuli kokku Cardiffis 1967. aastal. Ansambli debüütalbum ilmus 1971. aastal.

Ansambli algne nimi oli Hills Contemporary Grass, kuid 1968. aastal muudeti see Budgieks.

Budgie muusika on inspireerinud mitmeid *[[heavy metal]]*-i ansambleid, nt Metallicat ja Iron Maidenit. Metallica on teinud kaveri Budgie lugudest "Crash Course In Brain Surgery" ja "Breadfan".

1982. aastal andis ansambel ühena esimestest lääne *heavy metal*-i ansmablitest Poolas kontserdi.

2010. aastal lõpetas ansambel tegevuse.

## Albumid
**Budgie* (September 1971)
**Squawk* (September 1972)
**Never Turn Your Back on a Friend* (1973)
**In for the Kill* (1974)
**Bandolier* (1975)
**Best of Budgie* (1975)
**If I Were Britannia I'd Waive the Rules* (1976)
**Impeckable* (1978)
**Power Supply* (1980)
**Best of Budgie* (1981)
**Nightflight* (1981)
**Deliver Us from Evil* (1982)
**We Came, We Saw...* (Live) (1982)
**Best of Budgie* (Live) (1997)
**Heavier Than Air – Rarest Eggs* (Live) (1998)
**Life in San Antonio* (2002)
**The Last Stage* (2004)
**You're All Living in Cuckooland* (2006)
**The MCA Albums 1973–1975* (2016)

## Välislingid
*Koduleht
Ühiktüüp

**Ühiktüüp** on tüübiteoorias tüüp, millel saab olla ainult üks väärtus (ning seega ei saa see kanda informatsiooni). Kandja (ühiktüübiga seotud hulk) saab olla mistahes ühe elemendiga hulk. Seda laadi hulkade vahel eksisteerib isomorfism ning seetõttu räägitakse ühiktüübist kui tüübist, ning selle väärtuse üksikasju ei peeta tähtsaks. Ühiktüüpi saab lugeda ka 0-ennikuks (või 0-järjendiks).

Ühiktüüp on tüüpide ja tüübitud funktsioonide kategooria lõppobjekt. Seda ei tohi segamini ajada tühja tüübiga, mis ei luba *ühtegi* väärtust ning on selle kategooria algusobjekt. Sarnaselt on tõeväärtus (ehk *Boolean*) tüüp kahe väärtusega. Vastates lõppobjektile on tüübiteoorias võimalik mistahes tüübi X puhul alati võimalik defineerida funktsioon tüübiga X \rightarrow \mathbb{1}, kus 1 on ühiktüüp.

Ühiktüüp on saadaval enamikus funktsionaalsetes programmeerimiskeeltes. Tüüp "void" on kasutusel paljudes üldlevinud programmeerimiskeeltes, muuhulgas C, C++ ja Java keeles, aga kuna selle kandjahulk on tühi, on sellel tüübil teatud piirangud.

## Programmeerimiskeeltes
Paljud programmeerimiskeeled pakuvad ühiktüüpi, et määrata tagastustüüp funktsioonidel, mille ainus eesmärk on tekitada kõrvalmõjusid. Funktsionaalsetes keeltes kasutatakse seda funktsiooni ka parameetrina, kui funktsioon ei võta väärtusena ühtegi parameetrit.

* Haskellis ja Rustis on ühiktüüp `()` ja tema ainus väärtus on samuti `()`, mis viitab 0-enniku definitsioonile.
* ML-i keeles ja tema järglastes (sealhulgas OCaml, Standard ML ja F#) on tüübi nimi `unit`, aga väärtus on `()`.
* Common Lispi keeles on tüübi nimi `NULL` ja tal on vaid üks väärtus nimega `NIL`. 
* Pythoni keeles on tüüp `NoneType`, millel on üks väärtus `None`.
* Javas on tüüp `Void` ja selle ainus väärtus on `null`.
* JavaScriptis on tüüp `Null` väärtusega `null` ja tüüp `Undefined` väärtusega `undefined`.
* C++is lisati C++17-ga tüüp `std::monostate`. Enne seda oli võimalik defineerida ühiktüüp ise, näiteks `struct empty{}`.

## Viited

## Välislingid
*
Kliimaränne

**Kliimaränne** (ingl k *climate migration*) on inimeste ümberasumine oma tavapärasest elukohast kliimamuutustest põhjustatud ootamatute või järkjärguliste keskkonnamuutuste tõttu.

Ümberasumine võib olla nii ajutine või alaline ning ränne võib toimuda nii riigisiseselt kui rahvusvaheliselt. Kliimaränne on keskkonnarände alaliik.

## Viited
Kumite

**Kumite** (jaapani keeles maadlevad käed) on üks karate põhitermineid, mis tähistab nii paarisharjutusi kui ka -võistlust. 

## Taust
Kumite on kindlal viisil reeglistatud ja jaguneb mitmeks alltüübiks (*Ippon kumite*, *Sanbon kumite*, *Gohon kumite* jt). Karateka sooritab kumited vastavalt omandatud tasemele. Õige soorituse jaoks on oluline fokuseeritus ja ajastus.

## Viited
Mittekoht

**Mittekoht** (prantsuse keeles *non-lieu*) on ruum, mida ei määratle identiteet, suhted ega ajalugu. Mõiste võttis kasutusele prantsuse kultuuriantropoloog Marc Augé.

## Taust

Augé tutvustas mittekohti esmakordselt 1992. aastal ilmunud raamatus "Non-places: introduction to an anthropology of supermodernity". Sellest kujunes oluline termin ruumiuuringutes ja humanitaarteadustes.

## Tähendus
Mittekoht on ülimodernsuse sümbol. See on tähendusevaba, käesolevale ajahetkele ja praktilisele vajadusele orienteeritud läbikäiguruum, mille kasutajad jäävad anonüümseks. Tüüpilised mittekohad on lennujaamad, supermarketid, raudteejaamad ja hotellid.

## Viited
Veľký Meder

**Veľký Meder** (aastatel 1948–1990 **Čalovo**, ungari keeles *Nagymegyer*, saksa keeles *Groß-Magendorf*) on linn Slovakkias Trnava maakonnas Dunajská Streda ringkonnas.

## Geograafiline asend
Veľký Meder asub Ungari piirist 10,5 km kaugusel ja Dunajská Stredast ligikaudu 19 km lõunakagus.

## Ajalugu
Asulat on esmamainitud 1268. aastal nimega *Villa Meger*. 1466. aastal Veľký Meder sai kuningas Mátyás I-lt harta, mis muutis küla aleviks. 1702. aastal põles tulekahjus maha peaaegu kogu linn. 1710. aastal laastas linna katkuepideemia. Alates 1918. aastast oli Veľký Meder Tšehhoslovakkia koosseisus. Lühiajaliselt kuulus linn aastatel 1938–1945 taas Ungarile.

## Rahvastik

Slovakkia 2021. aasta rahvaloenduse andmetel oli Veľký Mederi elanikest ungarlasi 78,43%, slovakke 14,65%, tšehhe 0,7% ja mustlasi 0,18%. Rahvus oli teadmata 5,74%-l elanikest.

## Sõpruslinnad
* Čačak, Serbia
* Dębica, Poola
* Dobruška, Tšehhi
* Bácsalmás, Ungari
* Kapuvár, Ungari
* Tápiógyörgye, Ungari

## Viited
Gerasdorf bei Wien

**Gerasdorf bei Wien** on linn (*Stadtgemeinde*) Austrias Alam-Austria liidumaal Korneuburgi ringkonnas.

Linn asub Alam-Austria *Weinvierteli* piirkonnas Viini linna põhjapiiri ääres. Umbes 1% linna territooriumist on kaetud metsaga.

See oli ainus omavalitsus Wien-Umgebungi ringkonnas Doonaust põhja pool kuni ringkonna kaotamiseni 2016. aastal.

## Ajalugu

Pärast Austria anšlussi Kolmandasse riiki liideti paik 1938. aasta sügisel Groß-Wieni koosseisu. 1954. aastal oli Gerasdorf üks 80 Viini omavalitsusest, mis pärast reorganiseerimist kuulus Alam-Austria liidumaa koosseisu.

1972. aastal liideti Seyringi vald Gerasdorfi vallaga. 1992. aasta mais sai Gerasdorfist turulinn. 17. detsembril 1998 otsustas Alam-Austria parlament Gerasdorfi linna laiendada.

Kaks asulat Oberlisse ja Kapellerfeld tekkisid sõdadevahelisel ajal pärast 1918. aastat. Kapellerfeldi nimi viitab juba 1258. aastal maha jäetud Capelleni asulale, mis hiljem maha jäeti ja mis asus tänapäevasest asulast pool kilomeetrit lõuna pool.

2015. aasta septembris teatati, et Wien Umgebungi ringkond likvideeritakse 31. detsembriks 2016. Interneti-küsitluses (september 2015) hääletas 2/3 enamus Korneuburgi ringkonna liikmeks saamise poolt. Sellel hääletusel olid teised valikuvõimalused Mistelbach ja Gänserndorf.

## Majandus ja taristu

* 214 mittepõllumajanduslikku töökohta (2001), väiksemaid tööstus- ja kaubandusettevõtteid
* 47 põllumajandus- ja metsamajandusettevõtet (1999)
* 3779 elukohajärgset töötajat (2001)
* 47,29% tööhõive määr (2001)

Kõige olulisem majanduslik tegur on kahtlemata Gerasdorfi vallas asuv kaubanduskeskus "G3 Shopping Ressort Gerasdorf". See on suuruselt viies kaubanduskeskus Austrias. Nimetus G3 tähistab kolme hoonekompleksi, mis koosnevad kaubanduskeskusest, spetsialiseeritud turukeskusest ja külgnevast Hornbachi hoonest, mis on eksisteerinud 1997. aastast.

## Liikluse ülevaade

Gerasdorfis on oluline raudteesõlm marsruudi osal Viin-Stadlaust Wolkersdorfi / Mistelbachi / Laa an der Thayasse. Teiselt poolt kulgeb marsruut Viin-Floridsdorfist Gerasdorfi kaudu Gänserndorfi / Hohenausse / Breclavisse. Viini lähedal asuvas Gerasdorfi vallapiirkonnas ei asu mitte ainult Gerasdorfi jaam (Viini põhivööndi piiril, marsruut S2), vaid ka rongipeatused Kapellerfeld ja Seyring.

## Sport

Gerasdorfis asus varem Austrias tuntud jalgpalliklubi. SV Gerasdorf, lühinimega SVG, oli Austria jalgpalliklubi, mis mängis Viini jalgpalliliidus. Oma edukaimal ajal mängis klubi aastatel 1994–1998 Austria teises liigas, enne kui liitus Alam-Austria jalgpalliklubiga VSE St. Pölten, mis lõppes 2000. aastal pankrotiga. 1998. aastal asutati uus klubi nimega SV Gerasdorf/Stammersdorf, mis praegu mängib Gerasdorfis.

SV Gerasdorfi ajaloo suurimad õnnestumised:

* 4 x teises liigas osalemine: 1995-1998 (2. koht 1996)
* 1 x *Wiener Landesmeister*: 1994
* 1 x *Wiener Cupsieger*: 1993

## Viited
Sonora (täpsustus)

**Sonora** võib olla:

* Sonora osariik, Mehhiko osariik
* Sonora (perekond), madude perekond
* Sonora (California), linn USA-s California osariigis

## Vaata ka
* Sonora kõrb
* Sonora kartell
Subaltern

**Subaltern** tähistab koloniseeritud rahva esindajat, kes töötab kolonseerijate jaoks.

## Taust
Ladina keeles tähendab *subalternus* alamat või kedagi, kes tuleb pärast teisi. 

Subaltern on postkoloniaalse teooria võtmekontseptsioone, mille võttis kasutusele poliitiline filosoof Antonio Gramsci, kuid tuntuks tegi postkolonialismi teoreetik Gayatri Spivak. 

## Tähendus
Subalterni puhul on oluline erinevus ja väärtuste konflikt. Kuigi ta on võtnud omaks koloniseerijate väärtussüsteemi, ei kuulu ta nende sekka. Samuti jääb subaltern võõraks oma rahvuskaalaste jaoks. 

Eesti alal olid 19. sajandil ja 20. sajandi algul subalternid nn kadakasakslased.

## Viited
Professionaalne maadlus

**Professionaalne maadlus** (ingl. k *professional wrestling*) ehk **vrestling** on popkultuuri lõime kuuluv sporti imiteeriv meelelahutus.

## Termin
Termin "professionaalne maadlus" on sisuliselt eksitav juba seepoolest, et tegemist pole maadlusega. Klassikalist maadlust (vabamaadlus, Kreeka-Rooma maadlus) nimetatakse "amatöörmaadluseks" (*amateur wrestling*).  

## Taust
Ehkki vrestlingu kodumaa on Ameerika Ühendriigid, viljeletakse seda mujalgi (Mehhikos, Kanadas, Suurbritannias). 

Vrestling on tsirkuse- ja laadaetteastetest välja kasvanud rahvalik teater, milles etendatakse sportlikku kontaktvõitlust, mis meenutab maadlust, poksi ja MMA-d. Kõik, mis laval toimub, on siiski näitemäng.  

Vrestlinguga tegelevad nii mehed kui ka naised. Iga võistleja etendab kindlat rolli ettekirjutatud stsenaariumi alusel. Võitlevad nii paarid kui ka grupid. Võitja saab auhinna ja meistritiitli.

Eestis sündinud Georg Hackenschmidt oli üks kuulsamaid osalejaid professionaalses maadluses. Hackenschmidt oli esimene maailmameister raskekaalu maadluses aastal 1905, *"Catch-as-Catch-can"* reeglite järgi. Lisaks võitis Hackenschmidt esimese Soome rahvusliku maadlusvõistluse 1898. aastal, alistades Carl Alléni.

## Viited
Harold Moukoudi

**Harold Desty Moukoudi** (sündinud 27. novembril 1997 Bondys) on Prantsusmaal sündinud Kameruni jalgpallur, kes mängib Kreeka kõrgliigaklubis Ateena AEK ja Kameruni jalgpallikoondises.

Ta mängis noorena mitmes Prantsusmaa klubis. 2012. aastal liitus ta Le Havre'iga, mille reservmeeskonnas debüteeris ta hooajal 2014/15 Prantsusmaa tugevuselt viiendas liigas. Le Havre'i põhimeeskonnas tegi ta Prantsusmaa esiliigas debüüdi hooajal 2016/17.

2019. aastal sõlmis Moukoudi lepingu Prantsusmaa kõrgliigaklubiga Saint-Étienne. Hooaja 2019/20 teises pooles oli ta Saint-Étienne'ist laenul Inglismaa esiliigaklubis Middlesbrough.

2022. aasta augustis sõlmis ta nelja-aastase lepingu Ateena AEK-ga. Hooajal 2022/23 tuli ta AEK-ga Kreeka meistriks ja Kreeka karikavõitjaks, lisaks valiti Moukoudi hooaja lõpus Kreeka liigahooaja sümboolsesse koosseisu.

Aastatel 2012–2018 mängis Moukoudi Prantsusmaa noortekoondistes. Kameruni jalgpallikoondises tegi ta debüüdi 12. oktoobril 2019 sõprusmängus Tuneesia vastu. Ta kuulus Kameruni koondisse 2022. aasta Aafrika rahvaste karikavõistlustel.

## Saavutused
;Saint-Étienne
*Coupe de France: teine koht 2019–20
;Ateena AEK
*Kreeka Super League: 2022–23
*Kreeka karikas 2022–23

## Viited
Maiste (perekonnanimi)

**Maiste** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Maiste 31 inimesel: 135 mehel ja 164 naisel. Perekonnanimede levikult oli Maiste meeste puhul 539. kohal ja naiste puhul 452. kohal. Kõige levinum oli perekonnanimi Maiste üle 85-aastaste vanuserühmas, kus neid on 10 000 elaniku kohta 3,1. Perekonnanime Maiste kandja oli keskmiselt 43 aasta vanune

Nimede eestistamisel võeti perekonnanimi Maiste aastatel 1935–1940 36 korral uueks nimeks isikute poolt, kes varem kandsid näiteks nimesid Künstler, Martinson, Mathisen ja Mattiisen.	

## Nime kandjaid
*Ants Maiste, eesti odaviskaja ja sporditegelane (1924–1989)
*Juhan Maiste, eesti kunstiajaloolane 
*Margus Maiste, eesti arhitekt (1977–)
*Martin Maiste, eesti maadleja (1912–1991)
*Meelis Maiste, eesti sulgpallur (1976–)
*Teo Maiste, eesti laulja (1932–2018)
*Valle-Sten Maiste, eesti ajakirjanik ja teatrikriitik (1972–)

## Viited

## Välislingid
*
Stará Turá

**Stará Turá** (saksa keeles *Alt-Turn*, ungari keeles *Ótura*) on linn Slovakkias Trenčíni maakonnas Nové Mesto nad Váhomi ringkonnas.

## Geograafiline asend
Linn asub orus Väikeste Karpaatide ja Valgete Karpaatide vahel, Tšehhi piirist 8,5 km kaugusel, Nové Mesto nad Váhomist umbes 10 km läänes ja Trenčínist ligikaudu 27 km lääneedelas.

## Ajalugu
Asulat on esmamainitud 1396. aastal. Kuningas Mátyás I andis Stará Turále linnaõigused 1467. aastal. 1848. aastal põles suur osa linnast tulekahjus maha.

## Haridus
Linnas asub Stará Turá tööstuskeskkool (*Stredná priemyselná škola Stará Turá*).

## Rahvastik

Slovakkia 2021. aasta rahvaloenduse andmetel oli Stará Turá elanikest slovakke 92,53%, tšehhe 1,0% ja ungarlasi 0,15%. Rahvus oli teadmata 5,9%-l elanikest.

## Sõpruslinnad
* Kunovice, Tšehhi

## Viited
Krisztián Pars

**Krisztián Pars** (sündinud 18. veebruaril 1982 Körmendis) on Ungari vasaraheitja, olümpiavõitja.

Ta tuli 1999. aastal Bydgoszczis vasaraheites noorte maailmameistriks. 2001. aastal heitis ta Szombathelys juunioride maailmarekordi 81.35. (2003)

Pars tegi täiskasvanute tiitlivõistluste debüüdi 2004. aasta suveolümpiamängudel Ateenas, kui sai finaalis 78.73-ga 6. koha. Pärast hõbemedali võitnud ungarlase Adrián Annuse ja pronksmedali võitnud valgevenelase Ivan Cichani diskvalifitseerimist tõusis ta neljandale kohale.

2005. aasta maailmameistrivõistlustel Helsingis pääses ta taas finaali ja oli tulemusega 78.03 seitsmes. Pärast maailmameistriks tulnud Ivan Cichani diskvalifitseerimist tõusis ta kuuendaks.

2006. aasta Euroopa meistrivõistlustel Göteborgis heitis ta finaalis 78.34 ja sai 6. koha. Kuldmedali võitnud Cichani diskvalifitseerimise järel tõusis ta viiendaks.

2007. aasta maailmameistrivõistlustel Osakas oli Pars 80.93-ga viies.

2008. aasta suveolümpiamängudel Pekingis oli võitis Pars kvalifikatsioonivõistluse teisel katsel heidetud 80.07-ga. Finaalis sai ta tulemusega 80.96 4. koha, kaotades pronksmedali võitnud Ivan Cichanile 55 sentimeetriga.

2009. aasta maailmameistrivõistlustel Berliinis oli ta tulemusega 77.45 taas neljas.

2010. aasta Euroopa meistrivõistlustel Barcelonas võitis Pars karjääri esimese täiskasvanute tiitlivõistluste medali, kui oli tulemusega 79.06 Libor Charfreitagi ja Nicola Vizzoni järel kolmas.

2011. aasta maailmameistrivõistlustel Daegus heitis ta finaali viimases voorus 81.18 ja võitis hõbemedali, kaotades jaapanlasele Koji Murofushile vaid 6 sentimeetriga.

2012. aasta Euroopa meistrivõistlustel Helsingis tuli Pars tulemusega 79.72 Aleksei Zagornõi ja Szymon Ziółkowski ees Euroopa meistriks. Olümpiamängudel Londonis tuli ta 80.59-ga Primož Kozmuse ja Koji Murofushi ees olümpiavõitjaks.

2013. aasta maailmameistrivõistlustel Moskvas sai ta tulemusega 80.30 Paweł Fajdeki järel ja Lukáš Melichi ees hõbemedali.

2014. aasta Euroopa meistrivõistlustel Zürichis heitis Pars finaalis isikliku rekordi **82.69** ja tuli teist korda Euroopa meistriks. Selle heitega tõusis ta kõigi aegade edetabelis 19. kohale

2015. aasta maailmameistrivõistlustel Pekingis jäi ta Paweł Fajdeki, Dilshod Nazarovi ja Wojciech Nowicki järel neljandaks.

2016. aasta suveolümpiamängudel Rio de Janeiros oli Pars seitsmes.

2017. aasta maailmameistrivõistlustel Londonis sai ta kvalifikatsioonis tulemusega 74.08 14. koha ja finaali ei pääsenud.

2018. aasta aprillis määrati Parsile dopingureeglite rikkumise eest 18 kuu pikkune võistluskeeld. Ta tunnistas keelatud ainete tarvitamist ja vabandas, kuid rõhutas, et tegemist ei olnud sportlikku sooritust parandavate ainetega. 2018. aasta novembris selgitas Pars, et oli sünnipäevapeol joobes olles teinud vea. Ungari väljaanne HVG.hu kinnitas Athletics Integrity Uniti andmetele tuginedes, et Pars oli tarvitanud kokaiini.

2019. aasta maailmameistrivõistlustel Dohas sai ta 73.05-ga 22. koha.

2022. aasta Euroopa meistrivõistlustel Münchenis jäi Pars eelvõistlusel tulemuseta.

## Viited

## Välislingid

*
Iver Tildheim Andersen

**Iver Tildheim Andersen** (sündinud 29. septembril 2000) on Norra murdmaasuusataja.

Rustad IL-i esindav Andersen osales juunioride võistlustel 2020. aastani. Ta tuli 2017. ja 2018. aastal Norra juunioride meistriks 10 km sõidus (vabas tehnikas). 2019. aasta juunioride suusatamise maailmameistrivõistlustel Lahtis võitis ta 10 km sõidus (vabas tehnikas) pronksmedali. 30 km ühisstardist sõidus sai ta 11. ja teatevõistluses neljanda koha, järgmisel aastal võitis ta Oberwiesenthalis toimunud juunioride MM-il 30 km ühisstardiga sõidus kuldmedali ja saavutas teatesõidus kümnenda koha. U23 MM-il 2021. aasta veebruaris Vuokattis võitis ta 15 km vabasuusatamises pronksmedali. Hooaja 2021-22 alguses startis ta esimest korda Skandinaavia võistlustel Beitostølenis, kus sai 15 km klassikas 25. ja 15 km vabatehnikas 24. koha.  

2022. aasta U23 maailmameistrivõistlustel Lygnas tuli ta kaheksandaks 15 km klassikasõidus ja sai esimesed maailma karikasarja punktid MK-debüüdil 2022. aasta märtsis Oslos, saavutades 50 km ühisstardist sõidus 24. koha. Esimese maailma karikasarja etapi võitis ta 2022. aasta detsembris Norras Lillehammeris 10 km distantsil (vabas tehnikas). 

## MK-sarja etapivõidud

## Välislingid

*[Iver Tildheim Andersen [Rahvusvaheline Suusaföderatsioon]i kodulehel]
Läik-punalehik

**Läik-punalehik** (*Entoloma rhodopolium*) on punalehikuliste sugukonda punalehiku perekonda kuuluv seeneliik. 

## Välislingid
*
Kevad-punalehik

**Kevad-punalehik** (*Entoloma vernum*) on punalehikuliste sugukonda punalehiku perekonda kuuluv seeneliik.

Sarnaneb aprilli-punalehikule, mis aga on jässakama jalaga ja tõenäoliselt Eestis ei kasva.

## Välislingid
*
Kolárovo

**Kolárovo** (kuni 1948. aastani **Guta**, ungari keeles *Gúta*) on linn Slovakkias Nitra maakonnas Komárno ringkonnas.

## Geograafiline asend
Kolárovo asub Kesk-Doonau madalikul Váhi jõe ääres, Ungari piirist ligi 18 km kaugusel.

## Ajalugu
Asulat on esmamainitud 1268. aastal. 1551. aastal on Guta ürikutes esimest korda linnaks nimetatud. Türgi väed rüüstasid linna 1573. ja 1669. aastal. 1848. aastal süütasid linna taganevad Austria väed.

1948. aastal anti Gutale slovaki kirjaniku, poliitiku ja vaimuliku Ján Kollári auks uueks nimeks Kolárovo.

## Rahvastik

Slovakkia 2021. aasta rahvaloenduse andmetel oli Kolárovo elanikest ungarlasi 74,15%, slovakke 20,36%, tšehhe 0,43% ja mustlasi 0,33%. Rahvus oli teadmata 4,35%-l elanikest.

## Sõpruslinnad
* Galgaguta, Ungari
* Kisbér, Ungari
* Medgyesegyháza, Ungari
* Mezőberény, Ungari
* Pitvaros, Ungari

## Viited
Astmehulk

**Astmehulk** ehk **potentshulk** on matemaatikas hulk, mis koosneb antud hulga S kõigist alamhulkadest (kaasa arvatud tühi hulk ja hulk S ise). 

Zermelo-Fraenkeli aksiomaatikas postuleerib astmehulga olemasolu astmehulga aksioom, mille järgi igal hulgal on olemas astmehulk. 

Hulga S astmehulka tähistatakse kujul , , \mathbb{P}(S), \wp(S) või . Tähis  tähistab õigupoolest hulka, mille elemendid on kõik funktsioonid hulgast S mõnda kahe elemendiga hulka (näiteks \{0, 1\}); seda kasutatakse sellepärast, et hulga S astmehulk on selle funktsioonide hulgaga võrdvõimas.

## Näide
Kui S on hulk \{x, y, z\}, siis kõik S-i alamhulgad on:

* \{\} (märgitud ka kui \varnothing või \empty, tühi hulk või nullhulk)
* \{x\}
* \{y\}
* \{z\}
* \{x, y\}
* \{x, z\}
* \{y, z\}
* \{x, y, z\}

Seega on hulga S astmehulk \{\{\}, \{x\}, \{y\}, \{z\}, \{x, y\}, \{x, z\}, \{y, z\}, \{x, y, z\}\}

## Omadused
Kui S on lõplik hulk võimsusega |S| = n (hulga S elementide arv on n), siis on hulga S kõigi alamhulkade arv |\mathbb{P}(S)| = 2^n .

Cantori diagonaaltõestus näitab, et hulga astmehulk (olgu hulk lõpmatu või mitte) on alati suurema võimsusega kui hulk ise, mis tähendab, et astmehulk on alati suurem kui hulk ise.

Hulga S astmehulk koos ühendi, ühisosa ja täiendi tehetega on algeline näide Boole'i algebrast.

## Seos indikaatorfunktsiooniga

Indikaatorfunktsioon hulga S alamhulga A puhul on funktsioon hulgast S kahe elemendiga hulka \{0, 1\}, mida tähistatakse kui I_A : S \rightarrow \{0, 1\}. Selline funktsioon näitab seda, kas hulga S element kuulub alamhulka A või mitte. Kui hulga S element x kuulub alamhulka A, siis I_A(x) = 1, ning muul juhul 0. Iga hulga S alamhulga A puhul eksisteerib indikaatorfunktsioon I_A. Kirjapilt X^Y tähistab hulgateoorias hulka, mis sisaldab kõiki funktsioone hulgast Y hulka X. Hulk \{0, 1\}^S, mis koosneb seega igast funktsioonist hulgast S hulka \{0, 1\}, koosneb kõigi hulga S alamhulkade indikaatorfunktsioonidest. Teisisõnu on \{0, 1\}^S vastavuses ehk bijektiivne astmehulgaga \mathbb{P}(S). Kuna iga element hulgast S vastab kas arvule 0 või 1 mistahes funktsiooni puhul hulgast \{0, 1\}^S, omab see funktsioonide hulk võimsust 2^n. Kuna arv 2 võib olla hulgateoorias defineeritud kui \{0, 1\} (näiteks von Neumanni ordinaalarvude puhul), kirjutatakse \mathbb{P}(S) ka kui 2^S. Seega on samuti tõene, et|2^S| = 2^.

## Viited

## Kirjandus
* 
* 
* 
* 
*
Kobar-metskõrges

**Kobar-metskõrges** (*Gymnopus confluens*) on šampinjonilaadsete seltsi kuuluv liik seeni.

## Välislingid
*
Kamperriisikas

**Kamperriisikas** (*Lactarius camphoratus*) on pilvikuliste sugukonda riisika perekonda kuuluv seeneliik.

Talle sarnasteks liikideks on männiriisikas ja lutikariisikas.

Valitud Eesti aasta seeneks 2024.

## Välislingid
*
Lõikumatu ühend

Matemaatikas on **lõikumatu ühend** kahe hulga A ja B vahel moodustatav ühend, sageli märgitud kui \bigsqcup_{i \in I} A_i, mis koosneb nende kahe hulga elementidest, ning elemendid on indekseeritud (ehk sildistatud) vastavalt sellele, millisest hulgast element pärineb. Seega, kui sama element on olemas nii hulgas A kui ka B, ilmub see lõikumatus ühendis kaks korda, kahe erineva sildi all.

Kahe hulga A ja B lõikumatu ühend on kirjutatud infiks kirjapildiga kui A \sqcup B. Mõned autorid kasutavad alternatiivset kirjapilti A \uplus B or A \operatorname{{\cup}\!\!\!{\cdot}\,} B (ja vastavalt \biguplus_{i\in I} A_i ja \operatorname{{\bigcup}\!\!\!{\cdot}\,}_{i\in I} A_i).

Mõnikord kasutatakse kirjapilti

:\sum_{i \in I} A_i

selleks, et märkida hulkade kogumi lõikumatut ühendit. Kahe hulga lõikumatu ühendi puhul kasutatakse ka kirjapilti A + B. Neid kirjapilte kasutatakse viitamaks sellele, et ühe kogumi lõikumatu ühendi võimsus on selle kogumi hulkade kõigi võimsuste summa.

## Näide
Kui on ette antud hulgad A_0 = \{5, 6, 7\} ja A_1 = \{5, 6\}, on võimalik hulkade elemendid indekseerida vastavalt sellele, millisest hulgast elemendid pärinevad. Selleks moodustame järgmised hulgad:

:\begin{align}
A^*_0 & = \{(5, 0), (6, 0), (7, 0)\} \\
A^*_1 & = \{(5, 1), (6, 1)\}, \\
\end{align}


kus teine element igas paaris vastab algse hulga alamindeksile. Lõikumatu ühendi A_0 \sqcup A_1 saab siis arvutada nõnda:

A_0 \sqcup A_1 = A^*_0 \cup A^*_1 = \{(5, 0), (6, 0), (7, 0), (5, 1), (6, 1)\}.

## Kirjandus
* 
*
Tellimuskinnitus

**Tellimuskinnitus** (ingl.k. *order confirmation*) on dokument, mille tarnija saadab kliendile vastusena selle poolt esitatud ostutellimusele, aktsepteerides tellimuse täitmist kooskõlas ostutellimuses esitatud tingimustega või tehes nendes vajadusel teatud muudatusi. 

Tellimuskinnituse saatmisega antakse ostjale teada, et ostutellimus on kohale jõudnud ja see täidetakse soovitud või muudetud tingimustel. Ostjal tuleks olla tähelepanelik, sest sageli ei sisalda tellimuskinnitus mitte ainult toote hindu, tarneaega ning tarneviisi kinnitust, vaid ka teatud lisatingimusi. Kui pole võimalik kõiki soovitud tingimusi (tarnetähtaeg jms) täita, märgitakse sellised hälbed tellimuskinnitusele. Kui tellimuskinnitus sisaldab teistsugust infot, kui oli tellimusel, oleks vaja, et ostja selle omakorda aktsepteeriks. Tellimused ja tellimuse kinnitused tuleb hilisemate arusaamatuste vältimiseks arhiveerida. Üldjuhul piisab nende arhiveerimisest elektroonsel kujul.
Tarneteatis

**Tarneteatis** (ingl.k. *Advanced Shipping Notice; ASN)* on kirjalik teavitus peatselt toimuvast tarnest, mis saadetakse saajale elektroonselt enne kaubasaadetise kohalejõudmist. Dokument sisaldab üksikasjalikku infot tarnitavate toodete ja nende koguste, samuti vedaja, lähetamise aja ja veose eeldatava saabumisaja kohta. 

## Viited
Großmugl

**Großmugl** on vald (*Marktgemeinde*) Austrias Alam-Austria liidumaal Korneuburgi ringkonnas. See asub Alam-Austria Weinvierteli piirkonnas u. 15 km Stockeraust põhja pool. 29,91 % valla territooriumist on kaetud metsaga.

## Hiiglaslik tumulus

Küla nimi tähendab sõna-sõnalt "suurt järsku küngast" ja viitab lähedalasuvale tumulusele (kohalikult tuntud kui *Leeberg*), mille püstitasid arvatavasti Kalenderbergi kultuuri inimesed, arvatavasti umbes 600.-500. aastal eKr. See oli Hallstatti kultuuri kirdeosa alarühm, mille elatustase oli üldiselt mõnevõrra vaesem kui teistel Hallstatti idapoolse kultuuripiirkonna samaaegselt eksisteerinud alarühmadel.

55 m läbimõõduga ja 16 m kõrgusega Leeberg on Kesk-Euroopa suurim künkkalm. Erosiooni arvesse võttes võib selle esialgseks kõrguseks hinnata 18–20 m ja aluse läbimõõduks u. 70 m. Oma ebatavalise suuruse tõttu on see ilmselt trotsinud hauaröövleid ja ka "amatöörarheoloogide" hiljutisi jõupingutusi. Kuigi on väljaspool kahtlust, et see tohutu tumulus peab olema võimsa kohaliku pealiku matmispaik, pole Leebergi teaduslikult tõsiselt uuritud.

Großmugl avas püsiva tähekõnni installatsiooni, mis on ette nähtud astronoomilisteks vaatlusteks palja silmaga. Großmugli tähekõnni kujundas Project Nightflight ja see ehitati tihedas koostöös Großmugli vallaga.

## Viited
Großrußbach

**Großrußbach** on vald (*Marktgemeinde*) Austrias Alam-Austria liidumaal Korneuburgi ringkonnas.

See asub Alam-Austria *[[Weinviertel]]i* piirkonnas u. 17 km Korneuburgist põhja pool. U. 14,2 % valla territooriumist on kaetud metsaga.


Großrußbach - Schloss.JPG|Loss
Großrußbach - Kirche.JPG|Kihelkonnakirik


## Viited
Otsekulu

**Otsekulu** (ingl.k. *direct cost*) on kulu, mis on tekkinud ressursside kasutamisest mingi kindla toimingu teostamisel. Tüüpilised otsekulud on tööjõukulud, materjalikulud, soetuskulud ja ostetud teenuste kulud. Otsekulud tekivad alati tootmis-, ostu-, müügi-, transpordi- ja laoprotsessides ja neid saab suunata üldjuhul otse sobivale kulukandjale. Kulukandjaiks võivad olla ressursid, mille kasutamise tulemusel kulud tekkisid ja tegevused, tooted või teenused, mille tarvis ressursse kulutati.
Kaudne kulu

**Kaudne kulu** ehk kaudkulu  (ingl.k. *indirect cost*) on kulu, mis on seotud toimingute ja toodetega kaudselt. Üldjuhul jaotatakse need toodetele ja teenustele võrdselt ühiku järgi ja/või võrdeliselt toimingute otsekulude suurustega. Suurema otsekuluga kulukandja saab ka suurema kaudse kulu. Kaudkuludel puudub sageli vahetu seos kulukandjaga ja nende suunamine otse kulukandjale pole alati põhjendatud. Tüüpilised kaudsed kulud on näiteks masinate, seadmete ja tööriistade kulud ning juhtimise ja administreerimise kulud. Kaudsed kulud on kulud, mis jääksid justkui üle pärast seda, kui otsekulud on seotud kindlate toodete ja teenustega. 

## Viited